ísi, ið ikki er innpakkaður majonesusósum kalda borðinum salatbløðum og grønmeti, ið ikki er kókað. Vanliga er heilt trygt at eta nýgjørdan, heitan, væl kókaðan ella stoktan mat. Somuleiðis frukt og grønt, sum tú sjálv/ur flysur. DREKKIVATN Um okkara leiðir er vatnið so at siga altíð gott at drekka, men aðrastaðni kann tað vera av slíkum slag, at tað kann elva til búkilsku og lívsýki (diarré). Til ber at spyrja seg fyri, har tú býrt. Men ert tú í iva um vatndygdina, so ber til at fáa vatn í fløsku. Minst til, um tú drekkur leskidrykkir við ísterningum í, so kunnu ísterningarnir vera frystir við ráum vatni, og er sostatt eins stórur møguleiki at fáa búkilsku av teimum. Langar flogferðir hava við sær, at tú situr ov stillur, og kanst tí verða stív/ur og hovin um beinini. Mælt verður til, at tú fert upp at ganga við jøvnum millumbilum. Tosa við Kommunulæknan, um tú skalt taka serlig fyrivarni. HÚÐVERJA Nít sólverjukrem við nóg høgum verjustigi. Ansa eftir, at tú ikki sólskáldar húðina. Hetta er serliga týdningarmikið hjá børnum. Pinkubørn eiga ongantíð at fáa sólbað. Ver ansin við sólini, tá ið hon stendur hægst á himli, sóla tær helst ikki tá. Ov nógv sól kann elva til rukkuta húð og størri vanda fyri krabbameini í húðini. Neyðugt er at hugsa um at verja seg ímóti AIDS, um tú fert uttanlands. AIDS hevur breitt seg út um allan heimin og herjar serliga í londunum sunnan fyri Sahara í Afrika. Onnur lond, ið eru serliga rakt, eru Baltalond, Eysturevropa og í Fjareystri. Tó er vert at minnast til, at einki land kann sigast at vera trygt viðvíkjandi AIDS. Tað sæst ikki á fólki, um tey bera smittuna. HIV-virus elvir til eyðkvæmi, og eyðkvæmi (AIDS) er navnið á sjúkuni, tá ið hon er brotin út. Tað kunnu taka nógv ár, frá tí at tú ert vorðin smittað/ur, til sjúkan kemur so nógv fyri seg, at sjúkueyðkenni vísa seg.